Hinokitiol

Hinokitiola edo β-tujaplizina, konposatu organiko aromatikoa da, C10H12O2 formula duena, monoterpenoideen klasekoa. Tropolenoaren deribatu ordezkatua da. Solidoa da. Ohiko disolbatzaile organikoetan disolbatzen da.

Bi isomero ditu, α-tujaplizina eta γ-tujaplizina, eta isomero guztiek tautomeria erakusten dute. Hiru isomeroetan ugariena hinokitiola da.
ezkerrera|thumb|239x239px|Alfa-tujaplizina
erdian|thumb|180x180px|Gamma-tujaplizina 
Hinkitiola, zipresaren familiako zuhaitzen (Cupressaceae) zurgiharrean.

 Historia 
Hinokitiola Tetsuo Nozoe kimikari japoniarrak isolatu zuen Taiwanese hinoki arbolaren zuraren olio esentzialetatik. Horregatik hartu zuen konposatuak izen hori.

 Naturan 
Hinokitiola eta bere bi isomeroak Cupressaceae familiako arboletan proportzio handiagoan edo txikiagoan aurkitzen dira naturan, hauetan besteak beste: Chamaecyparis obtusa, Thuja plicata, Juniperus cedrus, Cedrus atlantica, Cupressus lusitanica, Chamaecyparis lawsoniana , Chamaecyparis taiwanensis, Cupressus arizonica, Juniperus communis eta Thuja occidentalis.

 Isomeria 
Hinokitiolak isomero ditu, α-tujaplizina eta γ-tujaplizina, eta isomero guztiek tautomeria erakusten dute. Hiru isomeroetan hidroxilo taldearen hidrogeno-atomoa partekatuta dago karboniloaren oxigenoarekin eta ezin dira bereizi 'karbonilo' eta 'hidroxilo' izaerak. Horren ondorioz tropoleno eraztuna aromatikoa denez izaera kationikoa hartzen du eta oxigeno-hidrogeno-oxigeno eskualdeak izaera anionikoa.

515x515px|Beta-thujaplicin aromaticity

 Ekoizpena 
Hinokitiola zuretik erauz daiteke hainbat disolbatzaile usatuz.

Sintetikoki ere presta daiteke. Hainbat bide daude. Adibide gisa 2-isopropilziklohexanonaren eraztuna zabaldu bideratzen dena jarriko dugu.

586x586px|Biosynthesis of beta-thujaplicin from 2-isopropylcyclohexanone

 Erabilera 
Hinokitiola aditibo gisa baliatzen da kosmetikan, larruazalerako produktuetan, elikagaintzan, elikagaiak iraunarazteko eta intsektuak uxatzeko produktuetan.

 Erreferentziak 

 Kanpo estekak 

Kategoria:Monoterpenoak
Kategoria:Aho-higienea
Kategoria:Elikagai-gehigarriak
Kategoria:Kontserbagarriak
Kategoria:Zurezko produktuak